Die bloed was ook aan ANC se hande | Netwerk24
Die bloed was ook aan ANC se hande
Februarie 1994: Dienspligtiges help gewondes ná 'n handgranaat-aanval by 'n Inkatha-begrafnis tydens die bloedige oorlog tussen die ANC en Inkatha voor die eerste demokratiese verkiesing. Foto: Kevin Carter
'n Eensydige heksejag op lede van die ou veiligheidsmagte sal 'n skande wees, skryf Jacko Maree.
Die direkteur van openbare vervolging, adv. Shamila Batohi, en die nasionale hoof van die Valke, lt.genl. Godfrey Lebeya, het onlangs 'n gesamentlike verklaring uitgereik dat 'n spesialiseenheid gestig is om sake wat verband hou met die gruweldade van die apartheidsera te ondersoek.
Die spesialiseenheid word op die been gebring omdat vier regters van die appèlhof bevind het dat die vervolging wat ingestel is teen João Rodrigues, 'n voormalige polisieman, wat daarvan aangekla word dat hy Ahmed Timol in 1971 vermoor het, moet voortgaan.